ब्लॉक सीएमओ, सीएचसी प्रभारियों को नोटिस
जिलेके सभी ब्लॉक सीएमओ और सीएचसी प्रभारियों को भामाशाह स्वास्थ्य बीमा योजना में अपेक्षित काम नहीं करने के कारण नोटिस मिलेगा। एनएचएम के अतिरिक्त निदेशक नीरज के.पवन के दौरे में जहां यह खामी खुलकर सामने आई थी वहीं सोमवार को कलेक्टर की अध्यक्षता में हुई मीटिंग में भी इस योजना में अब तक रजिस्टर्ड हुए मरीजों की संख्या पर असंतोष जाहिर हुअा। ऐसे में सभी संबंधित अधिकारियों को नोटिस देने का निर्णय हुआ है।
इसके साथ ही बीमा योजना में मरीजों का पंजीकरण बढ़ाने के लिए उपाय भी सुझाए जा रहे हैं। डाक्टर्स-नर्सेज से कहा गया है कि सीएचसी पर आने वाले प्रत्येक रोगी से भामाशाह कार्ड के बारे में पूछे। कार्डधारी है लेकिन बगैर कार्ड हॉस्पिटल पहुंचा है तब भी उसे भर्ती करने के बाद घर से कार्ड मंगवाने को कहा जाए। प्रत्येक रोगी को बीमा योजना के मार्गदर्शक काउंटर से गुजरना होगा। सीएमएचओ डा.देवेन्द्र चौधरी का कहना है, जिले के सामुदायिक केन्द्रों पर अब तक आठ रोगी रजिस्टर्ड हुए हैं। नोखा, देशनोक, जसरासर आदि ऐसे केन्द्र हैं जहां अभी तक एक भी रोगी को लाभान्वित नहीं किया जा सकता है। दूसरी ओर जिला हॉस्पिटल में भी इस योजना के लाभान्वित अब तक नहीं पहुंचे हैं।
पीबीएम में बीमा योजना की
मुहर व्यवस्था लागू
पीबीएमहॉस्पिटल में बीमा योजना के पात्र लोगों की स्क्रीनिंग करने के लिए मुहर व्यवस्था लागू की गई है। इस व्यवस्था के मुताबिक भर्ती हाेने वाले प्रत्येक रोगी की फाइल मार्गदर्शक काउंटर से गुजरेगी। वहां से पात्र होने या नहीं होने की सूचना मुहर के रूप में अंकित होने के बाद ही उसका इनडोर रजिस्ट्रेशन नंबर प्रकार लिखा जाएगा। सुपरिंटेंडेंट डा.जी.एल.मीणा का कहना है, सभी डाक्टर्स, नर्सेज के साथ ही मुख्य तौर पर स्वास्थ्य मार्गदर्शक को ऐसे रोगियों की स्क्रीनिंग में तेजी लाने को कहा है।
hin_Deva hin_Deva hin_Deva hin_Deva hin_Deva hin_Deva